The Idea of a University

**The Idea of a University Defined and Illustrated** on John Henry Newmanin yliopistokoulutusta käsittelevä filosofinen teos vuodelta 1873. Osa teoksen sisällöstä ilmestyi jo vuonna 1852 nimellä *Discourses on the Scope and Nature of University Education, Addressed to the Catholics of Dublin.*

Teoksen syntytaustana on Irlannin katolisilta piispoilta saatu tehtävä perustaa katolinen yliopisto Dubliniin, tarkoituksella vastata uudelleenperustetun Louvainin yliopiston mallia. Arkkipiispa Cullen pyysi Newmania luennoimaan aiheesta Dublinissa. Luentojen ja valmistuneen kirjan perustasta tuli laaja, koska sen tuli tehtävän vaikeuden vuoksi käytännössä ottaa huomioon vastakkaiset kannat, yhtäältä niiden välillä, joiden käsityksenä yliopistosta oli pappisseminaarien tarjoama malli, ja toisaalta niiden välillä, jotka eivät nähneet tarvetta erilliselle katoliselle yliopistolle. Näin ollen Newman ei argumentoi teologian sijaa koulutuksessa mihinkään tiettyyn uskonsuuntaan liittyen.

Teoksen keskeisiä tavoitteita ovat vapaa akateeminen koulutus, ja Oxfordin yliopiston tyylinen yliopistokoulutus mikä tähtää älyn kehittämiseen. Newmanin filosofian ytimessä on uskomus, että yliopiston tulisi edistää kokonaisvaltaista tiedon ymmärtämistä integroimalla sekä maallisia että teologisia aineita ja painottaen mielen ja moraalisen luonteen kehittämistä ammatillisen koulutuksen sijaan. Hän väittää, että teologia on olennainen ohjaavana tieteenalana, joka tarjoaa kehyksen, jonka avulla muut tutkimusalat voivat säilyttää eheytensä sortumatta dogmien alueelle. Newman tekee eron yhtäältä "liberaalisen" akateemisen koulutuksen ja toisaalta ammatillisen koulutuksen ja tiedon välillä: edellinen keskittyy monipuolisten yksilöiden kehittämiseen, jälkimmäinen palvelee tiettyjä ammatillisia tarkoituksia. Hän esittää, että yliopiston tehtävänä ei ole johdattaa opiskelijoita moraaliseen hyveeseen, vaan varustaa heidät kriittisen ajattelun taidoilla ja yhteiskunnallisella vastuulla. Liberaalinen kasvatus ei tuota kristittyä vaan herrasmiehen, se on yliopiston ihannetuote, vaikka sen lähtökohta kokonaan eroaa uskosta.

Kirja koostuu kahdesta pääosasta. Jälkimmäinen osa on kokoelma luentoja ja artikkeleita, jotka ovat luonteeltaan ensimmäistä osaa käytännöllisempiä. Teos on edelleen yliopistokoulutuksen klassikkoja. Vaikka Newmanin työllä oli vaikeuksia vakuuttaa irlantilainen yleisö omana aikanaan, sen näkemykset saavat edelleen vastakaikua nykyaikaisissa keskusteluissa korkeakoulutuksen tarkoituksesta ja laajuudesta, herättäen jatkuvaa pohdintaa eri tieteenalojen välisestä tasapainosta ja uskonnollisten näkökulmien roolista akateemisessa maailmassa.

## Lähteet

## Aiheesta muualla
*The Idea of a University Defined and Illustrated Project Gutenberg 
*The Idea of a University Newmanreader.org 
*The Idea of a University LibriVox-äänikirja 
*Newman on the Gentleman Victorianweb.org 

### Teoksen ensimmäinen osa äänikirjana

* The Idea of a University. Preface Catholic Culture Audiobooks 
*1. The Idea of a University. Introductory Catholic Culture Audiobooks 
*2. The Idea of a University. Theology a Branch of Knowledge Catholic Culture Audiobooks 
*3. The Idea of a University. Bearing of Theology on Other Branches of Knowledge Catholic Culture Audiobooks 
*4. The Idea of a University. Bearing of Other Branches of Knowledge on Theology Catholic Culture Audiobooks 
*5. The Idea of a University. Knowledge Its Own End Catholic Culture Audiobooks 
*6. The Idea of a University. Knowledge Viewed in Relation to Learning Catholic Culture Audiobooks 
*7. The Idea of a University. Knowledge Viewed in Relation to Professional Skill Catholic Culture Audiobooks 
*8. The Idea of a University. Knowledge Viewed in Relation to Religion Catholic Culture Audiobooks 
*9. The Idea of a University. Duties of the Church towards Knowledge Catholic Culture Audiobooks